Kynttiläpolku**: Mitä sinulle toivoisin** mukaillen Jörg Zinkin kirjaa Mitä sinulle toivoisin

1. Mitä sinulle toivoisin?

Saduissa kerrotaan – yhä uudestaan –

kuinka tieltä poikkesi muuan vieras köyhien ihmisten tupaan.

Kun hän seuraavana aamuna hyvästeli,

kävi ilmi että hän ei ollutkaan mikään tavallinen kulkuri.

Saatte toivoa kolmea asiaa, hän sanoi.

Katsokaakin, että toivotte tosi hyvää.

Ja sitten kerrotaan,

miten jotkut toivoivat itsensä turmioon ja jotkut onneen,

aina sen mukaan olivatko tyhmiä vai viisaita.

 Jörg Zink: Mitä sinulle toivoisin

1. En toivota sinulle elämää

jossa ei ole puutteita,

elämää jossa ei ole tuskaa ja hämmennystä.

Mitä sinä tekisit sellaisella elämällä?

1. Ei, minä toivotan sinulle ruumiin ja sielun varjelusta.

Sitä, että eräs kantaa ja suojelee sinua

ja ohjaa sinua läpi kaiken, mitä sinulle tapahtuu,

kohti päämäärääsi.

1. Ettei sinua koskettaisi murhe

eikä toisten ihmisten kohtalo,

sitä en sinulle toivo.

Niin ajattelemattomasti ei saa toivoa.

1. Ei, minä toivon, että jokin yhä uudestaan koskettaisi sinua,

jokin jota en pysty kuvailemaan.

Sen nimi on ”armo”.

Armo on vanha sana,

mutta sille, joka on saanut sitä kokea, se on kuin aamunsarastus.

Sitä ei voi tahtoa eikä pakottaa,

mutta kun se koskettaa sinua, silloin tiedät: se on hyvä.

1. En toivo sinulle elämää, jossa ei ole vaivaa ja haasteita.

Sen sijaan toivon, ettei elämäsi valu tyhjiin.

Toivon sinulle kätten ja sydämen voimaa.

1. Ja toivotan sinulle eräällä vanhalla sanalla ”siunausta”:

sitä, että vilja kasvaa aurasi jäljissä,

ruumiin ja sielun leipä,

ja että olkien lomissa aina vilkkuu kukkia.

1. Mitä sinulle toivon?

En sitä, että olisit kaunein puu tämän maan päällä.

En sitä, että aina, vuodesta vuoteen kaikilla oksillasi loistaisi kukkia.

Vaan, että joskus johonkin oksan puhkeaisi kukka,

että joskus syntyisi jotain kaunista,

että rakkauden sana joskus tavoittaisi jonkun sydämen,

sitä sinulle toivon.